pythainlp/thaigov-v2-corpus-22032023 huggingface dataset:
วันศุกร์ที่ 25 กุมภาพันธ์ 2565
กรมการขนส่งทางราง ลงพื้นที่สำรวจจุดตัดทางถนนและทางรถไฟ จังหวัดบุรีรัมย์
เพื่อพิจารณาแนวทางการปรับปรุงแก้ไขกายภาพจุดตัดที่มีความเสี่ยงต่อการเกิดอุบัติเหตุ หรือมีอุบัติเหตุเคยเกิดขึ้นแล้วให้มีความปลอดภัยยิ่งขึ้น
นายพิเชฐ คุณาธรรมรักษ์ รองอธิบดีกรมการขนส่งทางรางกระทรวงคมนาคม พร้อมด้วยเจ้าหน้าที่ กรมการขนส่งทางราง (ขร.) ลงพื้นที่สำรวจจุดตัดทางถนนและทางรถไฟในพื้นที่จังหวัดบุรีรัมย์ เพื่อพิจารณาแนวทางการปรับปรุงแก้ไขกายภาพของจุดตัดที่มีความเสี่ยงต่อการเกิดอุบัติเหตุ หรือมีประวัติการเกิดอุบัติเหตุเพื่อให้มีความปลอดภัยเพิ่มขึ้น โดยที่ผ่านมาในจุดตัดในจังหวัดบุรีรัมย์เคยเกิดอุบัติเหตุ 1 ครั้ง ซึ่งเป็นอุบัติเหตุที่เกิดจากความประมาท ในวันที่ 25 กุมภาพันธ์ 2565
หลังจากรับฟังความคิดเห็นจากการประชุมกลุ่มย่อย ครั้งที่ 1 โครงการศึกษาเพื่อลดอุบัติเหตุจุดตัดทางถนนและทางรถไฟ ภาคตะวันออกเฉียงเหนือ ณ จังหวัดบุรีรัมย์ ในช่วงเช้าแล้ว รองอธิบดีกรมการขนส่งทางรางพร้อมด้วยเจ้าหน้าที่ ขร. ได้ลงพื้นที่จุดต่าง ๆ ตามที่ผู้เข้าร่วมประชุมเสนอ และจุดอื่น ๆ โดยมีรายละเอียด ดังนี้
1. จุดตัดกิโลเมตรที่ 373+500 บริเวณเสาโทรเลขที่ 373/8-9 (บริเวณใกล้สะพานข้ามทางรถไฟถนน 288) เป็นจุดตัดที่เคยเกิดอุบัติเหตุรถกระบะติดสันรางรถไฟ เป็นเหตุให้ขบวนรถไฟชนกับรถกระบะ เมื่อ 27 ธันวาคม พ.ศ. 2562 ซึ่งปัจจุบันได้มีการนำรางมาเป็นเสากั้น เพื่อไม่ให้รถยนต์ผ่าน เพื่อป้องกันการเกิดอุบัติแบบดังกล่าว โดยจุดนี้มีชุมชนและประชาชนในพื้นที่ต้องการใช้สัญจรเพื่อเชื่อมระหว่างที่พักกับตัวเมืองและรพ.บุรีรัมย์ โดยเฉพาะรถจักรยานและรถจักรยานยนต์ ในระยะเร่งด่วนจะติดตั้งไฟกระพริบพร้อมเสียง เพื่อแจ้งเตือนผู้ขับขี่ว่าจะมีขบวนรถไฟมาถึง ส่วนในระยะถัดไปเมื่อมีโครงการรถไฟทางคู่ช่วงชุมทางถนนจิระ-อุบลราชธานี ซึ่งเดิมโครงการฯพิจารณาก่อสร้างเป็นทางลอด (box culvert) 1 ช่อง จะแจ้งให้ รฟท.พิจารณาก่อสร้างทางรถไฟเป็น Short Span Bridge เพื่อให้รถสามารถสัญจรได้
2. จุดตัดกิโลเมตรที่ 376+574 (บริเวณใกล้โรงพยาบาลบุรีรัมย์ราม) ระหว่างเสาโทรเลขที่ 376/11-12 อำเภอเมืองบุรีรัมย์ เป็นจุดตัดเสมอระดับประเภทคานกั้นอัตโนมัติ (ข.1) โดยบริเวณดังกล่าวมีการจราจรหนาแน่นและได้จัดอยู่ในแผนปรับปรุงระยะเร่งด่วนของโครงการศึกษาเพื่อลดอุบัติเหตุจุดตัดทางถนนและทางรถไฟ โดยจะเสนอให้มีการปรับปรุงทาสี ตีเส้นจราจรให้ชัดเจน ปรับปรุงป้ายที่ซีดจาง ปรับปรุงความชันของถนนก่อนจุดตัด พร้อมทั้งปรับปรุงคานกั้นและระบบสัญญาณแจ้งเตือนที่เป็นระบบใหม่ เพื่อป้องกันการฝ่าฝืนเครื่องกั้น ทั้งนี้ ในโครงการรถไฟทางคู่ช่วงชุมทางถนนจิระ-อุบลราชธานี ออกแบบเป็นทางรถไฟยกระดับในช่วงที่ผ่านตัวเมืองบุรีรัมย์ต่อไป
3. จุดตัดกิโลเมตรที่ 382+506 ระหว่างเสาโทรเลขที่ 382/9-10 อำเภอห้วยราช เป็นทางลักผ่าน ที่มีรถบรรทุกขนดินสัญจรผ่านเป็นระยะ ขร. จึงเห็นควรเสนอติดตั้งสัญญาณเสียงแจ้งเตือน พร้อมด้วยไฟกระพริบ เพื่อเป็นการแจ้งเตือนว่ารถไฟกำลังจะมา
4. จุดตัดกิโลเมตรที่ 399+006 ระหว่างเสาโทรเลขที่ 399/1-2 อำเภอกระสัง ซึ่งปัจจุบันเป็นจุดตัดประเภทคานทำงานด้วยไฟฟ้า (ก.1) โดยผู้แทนเทศบาลตำบลกระสังเห็นว่า การติดตั้งเครื่องกั้น ทำให้การจราจรติดขัดทำให้การเดินทางไปมาโรงพยาบาลกระสังอาจเกิดความล่าช้า จึงเสนอขอทำถนนทางลอดใต้ทางรถไฟแทนที่อยู่ถัดไปประมาณ 200 เมตร เพื่อเชื่อมถนนของเทศบาลตำบลทั้ง 2 ฝั่งในปัจจุบัน
สำหรับการดำเนินการแก้ปัญหาจุดตัดทางถนนและทางรถไฟ เป็นหนึ่งในนโยบายสำคัญของกระทรวงคมนาคม ในการปรับปรุงจุดตัดให้มีความปลอดภัย เพื่อลดอุบัติเหตุบริเวณจุดตัดทางถนนและทางรถไฟอย่างยั่งยืน
วันศุกร์ที่ 28 มกราคม 2565
เปิดแผนปฏิบัติการ "สร้างความมั่นคงทางอาหาร" ระยะที่ 1 ด้วย 4 กลยุทธ์ เชื่อมโยงทุกมิติที่เกี่ยวกับอาหาร
.....
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เผยว่า คณะกรรมการอาหารแห่งชาติ ได้พิจารณาและเห็นชอบร่างแผนปฏิบัติการด้านการจัดการด้านอาหารของประเทศไทย ระยะที่ 1 (พ.ศ. 2566 - 2567) ซึ่งเป็นแผนปฏิบัติการระยะเวลา 5 ปี
.
แผนปฏิบัติการดังกล่าว จะใช้กลยุทธ์ 4 ด้าน สำหรับจัดการด้านอาหาร ได้แก่ ความมั่นคงอาหาร คุณภาพและความปลอดภัย อาหารศึกษา และการบริหารจัดการ
.
มี 6 เป้าหมายสำคัญ ประกอบด้วย
จำนวนคนขาดแคลนอาหารลดลง เมื่อสิ้นสุดแผนปี 2570 จะต้องมีประชากรที่ขาดแคนอาหารไม่เกินร้อยละ 7 ของจำนวนประชากร
.
ปริมาณการสูญเสียอาหาร และขยะอาหารลดลง
.
ความเชื่อมั่นของผู้บริโภคต่อคุณภาพและความปลอดภัยอาหารเพิ่มขึ้น ในปี 2570 ระดับความเชื่อมั่นต้องอยู่ในระดับดี
.
มูลค่าการค้าอาหารเพิ่มขึ้น โดยมีตัวชี้วัดเป็นการเติบโตของมูลค่าการส่งออกอาหาร ตั้งแต่ปี 2566 - 2570 ที่ร้อยละ 3 ต่อปี ดัชนีการส่งออกอาหารเพิ่มขึ้นร้อยละ 2.5 ต่อปี ดัชนีผลผลิตผลิตภัณฑ์อาหารเพิ่มขึ้นร้อยละ 3.5 ต่อปี
.
จำนวนคนที่มีภาวะทุพโภชนาการ (ขาดและเกิน) ลดลง ในปี 2570 เด็กอายุ 0 - 5 ปี
- มีภาวะเตี้ย ไม่เกินร้อยละ 8
- มีภาวะผอม ไม่เกินร้อยละ 5
- มีภาวะเริ่มอ้วนและอ้วน ไม่เกินร้อยละ 8
.
มีกลไกประสานงานกลางและบูรณาการดำเนินงาน
.
ระยะต่อไป หน่วยงานที่เกี่ยวข้องจะเสนอร่างแผนปฏิบัติการฯ ต่อสำนักงานสภาพัฒนาการเศรษฐกิจและสังคมแห่งชาติ (สศช.) และเสนอต่อคณะรัฐมนตรี (ครม.) เพื่อพิจารณาอนุมัติและนำไปสู่การปฏิบัติ
.
อ่านเพิ่มเติม คลิกhttps://www.thaigov.go.th/news/contents/details/50907
#ไทยคู่ฟ้า#ร่วมต้านโควิด19
-------------------
วันพุธที่ 29 ธันวาคม 2564
​ปลัดฯ มหาดไทย เป็นประธานออกรางวัลสลากกาชาดมหาดไทย ประจำปี 2564 พร้อมขอบคุณผู้มีจิตศรัทธา ผู้มีจิตเป็นกุศล ที่ร่วมซื้อสลากกาชาดมหาดไทย และรายได้หลังหักค่าใช้จ่าย จะนำขึ้นทูลเกล้าฯ
​ปลัดฯ มหาดไทย เป็นประธานออกรางวัลสลากกาชาดมหาดไทย ประจำปี 2564 พร้อมขอบคุณผู้มีจิตศรัทธา ผู้มีจิตเป็นกุศล ที่ร่วมซื้อสลากกาชาดมหาดไทย และรายได้หลังหักค่าใช้จ่าย จะนำขึ้นทูลเกล้าฯ ถวาย โดยเสด็จพระราชกุศลบำรุงสภากาชาดไทยต่อไป
เมื่อวันที่ 27 ธ.ค. 64 เวลา 14.00 น. ที่อาคารแพทยพัฒน์ โรงพยาบาลจุฬาลงกรณ์ สภากาชาดไทย เขตปทุมวัน กรุงเทพมหานคร นายสุทธิพงษ์ จุลเจริญ ปลัดกระทรวงมหาดไทย เป็นประธานกรรมการออกรางวัลสลากกาชาดกระทรวงมหาดไทย ประจำปี 2564 เพื่อหารายได้สมทบทุนทูลเกล้าฯ ถวายโดยเสด็จพระราชกุศลบำรุงสภากาชาดไทย โดยมี นางโสรยา พานิชพงศ์ ผู้อำนวยการกองคลัง สำนักงานปลัดกระทรวงมหาดไทย นายมรกต ศรีตูมแก้ว ผู้อำนวยการกลุ่มงานบริหารการพัสดุ กองคลัง สำนักงานปลัดกระทรวงมหาดไทย นางสาวระพีวรรณ หวังประเสริฐ นักวิชาการเงินและบัญชีปฏิบัติการ นางสาวฐิตาภัทร์ เทียนวิจิตรฉาย นักวิชาการเงินและบัญชีปฏิบัติการ ร่วมเป็นกรรมการ
นายสุทธิพงษ์ จุลเจริญ ปลัดกระทรวงมหาดไทย เปิดเผยว่า สำหรับผลการออกสลากกาชาดกระทรวงมหาดไทย ประจำปี 2546 มีดังต่อไปนี้
- รางวัลที่ 1 ทองคำแท่งหนัก 20 บาท ได้แก่ หมายเลข 16436
- รางวัลที่ 2 ทองคำแท่งหนัก 5 บาท 5 รางวัล ได้แก่ หมายเลข 21362 32327 34332 46117 50365
- รางวัลที่ 3 สร้อยคอทองคำหนัก 1 บาท 20 รางวัล 10847 11124 16543 22513 25026 26477 27948 30911 38809 38824 39603 40697 40872 44539 45665 46499 48378 50777 51587 54939
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า สำหรับผู้ที่ถูกรางวัลสามารถนำสลากติดต่อขอรับรางวัลได้ที่ กองคลัง สำนักงานปลัดกระทรวงมหาดไทย ชั้น 1 อาคารศาลาว่าการกระทรวงมหาดไทย ถนนอัษฎางค์ แขวงวัดราชบพิธ เขตพระนคร กรุงเทพมหานคร หรือสำนักงานจังหวัด ณ ศาลากลางจังหวัด ทุกจังหวัด หรือติดต่อทางหมายเลขโทรศัพท์ 022254838 ภายในวันที่ 26 มีนาคม 2565 หากพ้นกำหนดถือว่าสละสิทธิ์ในการรับรางวัล และมอบรางวัลนั้นให้สภากาชาดไทย
“ขอขอบคุณผู้มีจิตศรัทธา ผู้มีจิตเป็นกุศลทุกท่าน ที่ได้ร่วมซื้อสลากกาชาดกระทรวงมหาดไทย ประจำปี 2564 นี้ และขอแสดงความยินดีกับท่านผู้โชคดีที่ได้รับรางวัลสลากกาชาดกระทรวงมหาดไทย โดยเงินรายได้ทั้งหมดหลังจากหักค่าใช้จ่าย จะนำขึ้นทูลเกล้าฯ ถวายสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี องค์อุปนายิกาผู้อำนวยการสภากาชาดไทย เพื่อเสด็จพระราชกุศลบำรุงสภากาชาดไทย ในการช่วยเหลือประชาชนผู้ตกทุกข์ได้ยาก ผู้ประสบภัยพิบัติ และช่วยเหลือเพื่อนมนุษย์ตามวัตถประสงค์ของสภากาชาดไทยต่อไป” นายสุทธิพงษ์ กล่าวทิ้งท้าย
วันเสาร์ที่ 4 ธันวาคม 2564
รัฐบาลจัดงานวันชาติไทยภายงาน World Expo 2020 ณ เมืองดูไบ พร้อม สร้างความเชื่อมั่นนักธุรกิจในกิจกรรมส่งเสริมอุตสาหกรรมไมซ์
รัฐบาลจัดงานวันชาติไทยภายงาน World Expo 2020 ณ เมืองดูไบ พร้อมสร้างความเชื่อมั่นนักธุรกิจในกิจกรรมส่งเสริมอุตสาหกรรมไมซ์ นายกรัฐมนตรีมั่นใจจัดแสดง Thailand Pavilion ตลอด 6 เดือน หนุนดึงนักลงทุน ท่องเที่ยวเข้าไทย
วันที่4ธ.ค.64น.ส.ไตรศุลีไตรสรณกุลรองโฆษกประจำสำนักนายกรัฐมนตรีกล่าวว่าในวันที่5ธ.ค. 64ซึ่งเป็นวันคล้ายวันพระราชสมภพพระบาทสมเด็จพระบรมชนาธิเบศรมหาภูมิพลอดุลยเดชมหาราชบรมนาถบพิตรวันชาติไทยและวันพ่อแห่งชาติรัฐบาลไทยโดยสำนักงานส่งเสริมการจัดการประชุมและนิทรรศการ(องค์การมหาชน) (สปปน.)ได้จัดงานวันชาติไทยภายในงาน“เวิลด์เอ็กซ์โป2020ดูไบ” (World Expo 2020 Dubai)ณเมืองดูไบประเทศสหรัฐอาหรับเอมิเรตส์
โดยระหว่างวันที่4-8ธ.ค. 64คณะผู้แทนจากประเทศไทยซึ่งประกอบด้วยนายชัยวุฒิธนาคมนานุสรณ์รมว.ดิจิทัลเพื่อเศรษฐกิจและสังคมนายพลพีร์สุวรรณฉวีรองเลขาธิการนายกรัฐมนตรีฝ่ายการเมืองนางอรรชกาสีบุญเรืองประธานกรรมการสปปน.นายจิรุตถ์อิศรางกูรณอยุธยาผู้อำนวยการสสปน.นายวราวุธภู่อภิญญาเอกอัครราชทูตไทยณกรุงอาบูดาบีนายชัยรัตน์ศิริวัฒน์กงกุลใหญ่ณเมืองดูไบพร้อมผู้บริหารจากหน่วยงานที่เกี่ยวข้องจะเข้าร่วมในในกิจกรรมส่งเสริมอุตสาหกรรมไมซ์ในโอกาสวันชาติไทยในครั้งนี้
งานวันชาติไทยจะจัดขึ้นณAl Wasl Plazaศูนย์กลางของสถานที่จัดแสดงงานWorld Expo 2020 Dubaiโดยมีคณะผู้แทนจากไทยและคณะผู้แทนจากรัฐบาลสหรัฐอาหรับเอมิเรตส์เข้าร่วมด้วยโดยในงานจะมีพิธีเชิญธงชาติไทยขึ้นสู่ยอดเสาการกล่าวสุนทรพจน์ระหว่างผู้แทนรัฐบาลไทยและรัฐบาลสหรัฐอาหรับเอมิเรตส์พร้อมการแสดงวัฒนธรรมชุดMiracle of Smile
น.ส.ไตรศุลีกล่าวว่างานวันชาติไทยที่มีขึ้นระหว่างที่ประเทศไทยร่วมจัดแสดงอาคารศาลาไทยหรือThailand Pavilion World Expo 2020 Dubai ระหว่างวันที่1ต.ค. 64- 31มี.ค. 65เป็นส่วนหนึ่งของการร่วมส่งเสริมให้ทั้งนักลงทุนนักท่องเที่ยวต่างชาติรู้จักประเทศไทยความเป็นไทยและวันชาติของไทยมากยิ่งขึ้นเพิ่มเติมจากที่ในการร่วมงานWorld Expoทุกครั้งThailand Pavilionของไทยจะได้รับความสนใจจากผู้เข้าชมเป็นอันดับต้นๆของโลก
“พล.อ.ประยุทธ์จันทร์โอชานายกรัฐมนตรีและรมว.กลาโหมและรัฐบาลมั่นใจว่าWorld Expo 2020 Dubaiตลอด6เดือนจะมีส่วนสำคัญดึงดูดการลงทุนต่างชาติเข้ามายังประเทศไทยรวมถึงส่งเสริมการประชาสัมพันธ์การเปิดประเทศที่ขณะนี้รัฐบาลมีนโยบายทยอยเปิดประเทศรับนักท่องเที่ยวภายใต้นโยบายเฝ้าระวังโควิด-19ที่เข้มงวด”น.ส.ไตรศุลีกล่าว
รองโฆษกประจำสำนักนายกรัฐมนตรีกล่าวว่าช่วงระหว่างการเข้าร่วมงานวันชาติไทยที่เมืองดูไบครั้งนี้คณะผู้แทนไทยจะได้เยี่ยมชมPavilionของประเทศต่างๆในงานWorld Expo 2020 Dubaiของประเทศต่างๆอาทิPavilionของสหรัฐอาหรับเอมิเรตส์สหรัฐฯจีนพร้อมกับมีการพบนักธุรกิจไมซ์เพื่อแลกเปลี่ยนให้ข้อมูลและสร้างความเชื่อมั่นต่ออุตสาหกรรมไมซ์ในประเทศไทย
——————-
วันพุธที่ 10 สิงหาคม 2565
ธอส. เปิดตัวแอปใหม่ GHB ALL BFRIEND เพื่อนที่พร้อมอยู่เคียงข้างลูกค้าที่ประสบปัญหาการผ่อนชำระ
ธอส. เปิดตัวแอปใหม่ GHB ALL BFRIEND เพิ่มความสะดวกให้กับลูกค้าสินเชื่อที่อยู่อาศัย ที่ได้รับผลกระทบด้านรายได้และประสบปัญหาในการผ่อนชำระ สามารถเข้าถึงมาตรการความช่วยเหลือด้านการประนอมหนี้ของธนาคารได้อย่างสะดวก รวดเร็ว ทุกที่ ทุกเวลา
ธนาคารอาคารสงเคราะห์ เพิ่มความสะดวกให้กับลูกค้าสินเชื่อที่อยู่อาศัย ที่ได้รับผลกระทบด้านรายได้และประสบปัญหาในการผ่อนชำระ สามารถเข้าถึงมาตรการความช่วยเหลือด้านการประนอมหนี้ของธนาคารได้อย่างสะดวก รวดเร็ว ทุกที่ ทุกเวลา สอดคล้องกับไลฟ์สไตล์ทางการเงินยุคปัจจุบัน
บนโลกออนไลน์ เปิดตัวแอปใหม่ GHB ALL BFRIEND ที่พร้อมเป็นเพื่อนที่ใส่ใจและอยู่เคียงข้างลูกค้าของ ธอส. ด้วย 3 ฟังก์ชั่นหลัก 1.ตรวจสอบข้อมูลบัญชีเงินกู้ 2.ยื่นคำร้องประนอมหนี้ และ 3.ยื่นคำร้องฝากขายทรัพย์ พร้อมเปิดให้ลูกค้าดาวน์โหลด และเริ่มใช้งานตั้งแต่วันที่ 15 สิงหาคม 2565 เป็นต้นไป
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า เพื่อเป็นการเพิ่มความสะดวกให้ลูกค้าของ ธอส. ที่ได้รับผลกระทบด้านรายได้และประสบปัญหาในการผ่อนชำระ สามารถเข้าถึงมาตรการความช่วยเหลือด้านการประนอมหนี้ของธนาคารได้อย่างสะดวก รวดเร็ว ผ่านระบบออนไลน์สอดคล้องกับไลฟ์สไตล์ของประชาชนในยุคปัจจุบัน โดยไม่จำเป็นต้องเดินทางมาที่สาขาของธนาคาร และลดความเสี่ยงจากการแพร่ระบาดของโรค COVID-19 ธอส. จึงได้เปิดตัว Mobile Application : GHB ALL BFRIEND แอปพลิเคชันใหม่ล่าสุดที่พร้อมเป็นเพื่อนที่ใส่ใจและอยู่เคียงข้างลูกค้าของ ธอส. ที่ประสบปัญหาในการผ่อนชำระสินเชื่อบ้านให้ได้รับทางเลือกและเงื่อนไขการชำระหนี้ที่เหมาะสมกับปัญหาของลูกค้าแต่ละราย เพื่อช่วยแก้ปัญหาที่สร้างความกังวลใจให้กับลูกค้าได้พบทางออกที่ง่ายขึ้น สามารถกลับมาผ่อนชำระได้ตามปกติไปจนถึงการปิดบัญชีเงินกู้ได้ในอนาคต หรือช่วยให้ลูกค้าที่มีสถานะเป็นหนี้ที่ไม่ก่อให้เกิดรายได้ (NPL) กลับมามีสถานะปกติ หรือป้องกันไม่ให้ลูกค้าที่มีสถานะบัญชีปกติกลายเป็น NPL
สำหรับฟังก์ชันหลักของ GHB ALL BFRIEND ประกอบด้วย 1.ตรวจสอบข้อมูลบัญชีเงินกู้ อาทิ จำนวนเงินงวดที่ต้องผ่อนชำระตามเงื่อนไขของมาตรการ 2.ยื่นคำร้องประนอมหนี้ โดยเลือกมาตรการที่เหมาะสมกับความสามารถในการผ่อนชำระ และ 3.ยื่นคำร้องฝากขายทรัพย์ สำหรับลูกค้าที่ไม่สามารถผ่อนชำระต่อได้ สามารถประชาสัมพันธ์เพื่อจำหน่ายที่อยู่อาศัยที่ผ่านเว็บไซต์บ้านมือสองธนาคารอาคารสงเคราะห์ www.ghbhomecenter.com
ทั้งนี้ ลูกค้าของ ธอส. สามารถดาวน์โหลด และเริ่มใช้งาน Mobile Application : GHB ALL BFRIEND ได้ที่ App Store , Google Play และ AppGallery ตั้งแต่วันจันทร์ที่ 15 สิงหาคม 2565 เวลา 08.00 น. เป็นต้นไป สอบถามรายละเอียดเพิ่มเติมได้ที่ ธอส.ทุกสาขาทั่วประเทศ หรือ ที่ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข้อมูลข่าวสารของธนาคารได้ที่เว็บไซต์ธนาคารอาคารสงเคราะห์ www.ghbank.co.th
วันพุธที่ 16 มิถุนายน 2564
กสร. เร่งช่วยเหลือ ชี้แจงสิทธิต่อกลุ่มลูกจ้างอัลฟ่ากรณีถูกเลิกจ้างกะทันหัน
กสร. เร่งดำเนินการช่วยเหลือพร้อมชี้แจงสิทธิการยื่นคำร้องกรณีถูกเลิกจ้างต่อกลุ่มลูกจ้างบริษัท อัลฟ่า เพอร์ฟอร์มานซ์ กรุ๊ป จำกัด จำนวนกว่า 200 คน หลังถูกเลิกจ้างกะทันหัน ตามความห่วงใยของ รมว.แรงงาน เน้นย้ำให้ดูแลลูกจ้างได้รับสิทธิตามกฎหมาย
นางโสภา เกียรตินิรชา รองอธิบดีและโฆษกกรมสวัสดิการและคุ้มครองแรงงาน (กสร.) เปิดเผยว่า กรณีที่บริษัท อัลฟ่า เพอร์ฟอร์มานซ์ กรุ๊ป จำกัด (อัลฟ่า) ได้มีหนังสือประกาศเลิกจ้างลูกจ้างเมื่อวันที่ 12 มิถุนายน 2564 โดยปิดกิจการเนื่องจากประสบปัญหาทางธุรกิจการขนส่งพัสดุอีคอมเมิร์ซซึ่งเติบโตอย่างรวดเร็วและมีการแข่งขันที่รุนแรง ทำให้พนักงานประมาณ 407 คน ถูกเลิกจ้างทันที โดยนายสุชาติ ชมกลิ่นรัฐมนตรีว่าการกระทรวงแรงงาน มีความห่วงใยลูกจ้างที่ได้รับผลกระทบจึงได้สั่งการให้ กสร. เร่งดำเนินการช่วยเหลือโดยเร็วเพื่อให้ลูกจ้างได้รับสิทธิตามกฎหมายอย่างครบถ้วน โดยเมื่อวันที่ 15 มิถุนายนที่ผ่านมาตัวแทนลูกจ้างและลูกจ้าง บริษัท อัลฟ่าฯ จำนวน 200 คน ได้เดินทางเข้ามาปรึกษาพูดคุยกับพนักงานตรวจแรงงาน สำนักงานสวัสดิการและคุ้มครองแรงงาน กรุงเทพมหานคร พื้นที่ 5 ที่กระทรวงแรงงาน เพื่อขอให้เจ้าหน้าที่กรมสวัสดิการและคุ้มครองแรงงาน ช่วยเหลือกรณีบริษัทปิดกิจการ โดยยังไม่ได้รับค่าจ้าง ค่าชดเชย ค่าจ้างเงินแทนการบอกกล่าวล่วงหน้า และเงินประกันในการทำงาน เจ้าหน้าที่ได้ชี้แจงสิทธิตามพระราชบัญญัติคุ้มครองแรงงาน พ.ศ. 2541 และแนะนำขั้นตอนการดำเนินการยื่นคำร้องตามอำนาจหน้าที่ของกรมให้กลุ่มลูกจ้างได้รับทราบ
รองอธิบดีและโฆษก กสร. กล่าวเพิ่มเติมว่า ภายหลังจากการปรึกษาพูดคุยลูกจ้างทั้งหมดยังไม่ประสงค์จะยื่นคำร้อง โดยจะกลับไปเตรียมเอกสารที่เกี่ยวข้อง และจะแต่งตั้งตัวแทนลูกจ้างมายื่นคำร้อง ในวันจันทร์ที่ 21 มิถุนายน 2564 ที่สำนักงานสวัสดิการและคุ้มครองแรงงาน กรุงเทพมหานคร พื้นที่ 5 (สรพ.5) ซึ่งกรมจะได้เร่งรัดพูดคุยกับนายจ้างให้ปฏิบัติให้ถูกต้องตามกฎหมายและดูแลสิทธิประโยชน์ของลูกจ้างให้เป็นไปตามที่กฎหมายคุ้มครองแรงงานกำหนดต่อไป
วันเสาร์ที่ 14 สิงหาคม 2564
นายกฯขอบคุณคนไทย ช่วยอุดหนุนผลไม้ไทย มังคุดขายได้เกิน 2 หมื่นตันดันราคาขึ้น พาณิชย์ลุยตลาดตะวันออกกลางเพิ่มส่งออก
นายกฯขอบคุณคนไทย ช่วยอุดหนุนผลไม้ไทย มังคุดขายได้เกิน 2 หมื่นตันดันราคาขึ้น พาณิชย์ลุยตลาดตะวันออกกลางเพิ่มส่งออก
วันนี้ 14 ส.ค.64 นางสาวรัชดา ฯ กล่าวอีกว่า นายกฯได้ขอบคุณทุกภาคส่วนที่ช่วยกันอุดหนุนผลไม้ไทย แสดงให้เห็นว่า การช่วยซื้อคนละจำนวนไม่ต้องมาก แต่เมื่อรวมกันแล้วก็เป็นจำนวนมาก พอที่จะช่วยดันราคาให้สูงขึ้น เกษตรกรมีรายได้ ทั้งนี้ ยังได้รับทราบรายงานจากนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ว่า กำลังเร่งเปิดตลาดใหม่ด้วยโครงการจับคู่ธุรกิจเพื่อเจรจาการค้าผ่านระบบออนไลน์ในตลาดเกิดใหม่ในภูมิภาคตะวันออกกลาง แอฟริกา และลาติน อเมริกา  ซึ่งผู้เข้าร่วมเจรจาธุรกิจเป็นผู้ส่งออกไทยจำนวน 123 บริษัท และมีผู้ซื้อ ผู้นำเข้าสมัครเข้าร่วมโครงการทั้งสิ้น จำนวน 74 ราย เกิดการจับคู่ธุรกิจได้จำนวน 123 คู่ ซึ่งจะเป็นอีกมาตรการหนึ่งเพื่อขยายตลาดส่งออกโดยเฉพาะผลไม้และผลิตภัณฑ์ผลไม้ของไทยด้วย
....
วันจันทร์ที่ 28 มีนาคม 2565
รัฐมนตรีฯ สุริยะ นำคณะผู้บริหารกระทรวงอุตสาหกรรม เยี่ยมชม "งานมอเตอร์โชว์ ครั้งที่ 43"
รัฐมนตรีฯ สุริยะ นำคณะผู้บริหารกระทรวงอุตสาหกรรม เยี่ยมชม "งานมอเตอร์โชว์ ครั้งที่ 43"
รัฐมนตรีฯ สุริยะ นำคณะผู้บริหาร กระทรวงอุตสาหกรรม เยี่ยมชม "งานมอเตอร์โชว์ ครั้งที่ 43"
วันนี้ (27 มีนาคม 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสากรรม ลงพื้นที่เยี่ยมชมการจัดงานบางกอก อินเตอร์เนชั่นแนล มอเตอร์โชว์ ครั้งที่ 43 พร้อมด้วย นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายกอบชัย สังสิทธิสวัสดิ์ ปลัดกระทรวงอุตสาหกรรม นายวิษณุ ทับเที่ยง นายใบน้อย สุวรรณชาตรี ผู้ตรวจราชการกระทรวงอุตสาหกรรม และคณะผู้บริหารกระทรวงอุตสาหกรรม เข้าร่วม โดยคณะผู้จัดงาน และคณะผู้บริหารบริษัทยานยนต์ชั้นนำ ให้การต้อนรับ ณ อาคารชาเลนเจอร์ ฮอลล์ 1-3 อิมแพ็ค เมืองทองธานี ระหว่างวันที่ 23 มีนาคม-3 เมษายน 2565
สำหรับงานบางกอก อินเตอร์เนชั่นแนล มอเตอร์โชว์ 2022 ในปีนี้จัดขึ้น ภายใต้แนวคิด “ก้าวด้วยกัน ไปด้วยใจ ไปได้ไกล” หรือ “KEEP MOVING FORWARD TOGETHER” โดยบริษัทกรังด์ปรีซ์ อินเตอร์เนชั่นแนล จำกัด (มหาชน) ผู้จัดงานหลัก มี 27 บริษัทรถยนต์ 8 บริษัทรถจักรยานยนต์ และบริษัทส่วนที่เกี่ยวข้องกับการให้บริการด้านยานยนต์ เข้าร่วมจัดแสดง บนพื้นที่กว่า 170,960 ตารางเมตร
รัฐมนตรีว่าการกระทรวงอุตสาหกรรม ได้กล่าวชื่นชมคณะผู้จัดงาน ที่มีการเตรียมพร้อมตามมาตรการป้องกันการแพร่ระบาดเชื้อไวรัสโควิด-19 เป็นอย่างดี โดยมีประชาชนให้ความสนใจการจัดงานบางกอก อินเตอร์เนชั่นแนล มอเตอร์โชว์ ครั้งที่ 43 เป็นอย่างมาก ซึ่งรัฐบาลให้ความสำคัญกับอุตสาหกรรมยานยนต์เพราะประเทศไทยเป็น 1 ใน 10 ประเทศหลักที่ผลิตรถยนต์ของโลก โดยในประเทศอาเซียน ประเทศไทยเป็นอันดับ 1 ซึ่งในปีนี้มีการประกอบรถยนต์ในประเทศไทยประมาณ 1,800,000 คัน ขณะที่การจัดงานในปีนี้ พบว่า มีบริษัทผู้ประกอบรถยนต์ไฟฟ้าเพิ่มมากขึ้น ซึ่งสอดคล้องกับนโยบายรัฐบาลที่ต้องการให้ประเทศไทยเป็นศูนย์กลางในการผลิตรถยนต์ไฟฟ้า โดยรัฐบาลตั้งเป้าภายใน 5 ปีจากนี้ จะมีการผลิตรถยนต์ไฟฟ้าในประเทศไม่น้อยกว่า 360,000 คัน โดยแบ่งเป็นใช้ในประเทศ 260,000 คัน และส่งออก 100,000 คัน ซึ่งรัฐบาลเองมีมาตรการในการลดภาษีการนำเข้าของผู้ประกอบการ และลดภาษีสรรพสามิต รวมถึงมีมาตรการสนับสนุนให้ผู้ประกอบการรถยนต์ จึงคาดว่าในอนาคตรถยนต์ไฟฟ้าจะได้รับความนิยมเพิ่มขึ้นอย่างแน่นอน
วันอังคารที่ 29 มิถุนายน 2564
“อนุทิน” เผยต่อสัญญาทำ รพ.บุษราคัมถึง ต.ค.นี้ เตรียมเปิดเพิ่มอีก 2 พันเตียง
รองนายกรัฐมนตรีและรัฐมนตรีว่าการกระทรวงสาธารณสุข เผยข่าวดีต่อสัญญา รพ.บุษราคัมจนถึงสิ้น ต.ค.นี้ เตรียมเปิดเพิ่มอีก 2 พันเตียงรองรับผู้ป่วยโควิดสีเหลือง เผยกลุ่มร้านอาหารและหาบเร่ กทม.ขอรับการจัดสรรวัคซีนเป็นเครือข่าย คาดมีประมาณ 2 แสนคน
รองนายกรัฐมนตรีและรัฐมนตรีว่าการกระทรวงสาธารณสุข เผยข่าวดีต่อสัญญา รพ.บุษราคัมจนถึงสิ้น ต.ค.นี้เตรียมเปิดเพิ่มอีก 2 พันเตียงรองรับผู้ป่วยโควิดสีเหลือง เผยกลุ่มร้านอาหารและหาบเร่ กทม.ขอรับการจัดสรรวัคซีนเป็นเครือข่าย คาดมีประมาณ 2 แสนคน มอบกรมควบคุมโรคพิจารณา ยันไม่กระทบการฉีดวัคซีนผู้สูงอายุและ 7 โรคเรื้อรัง
วันนี้ (29 มิถุนายน 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์โอภาส การย์กวินพงศ์ อธิบดีกรมควบคุมโรค และนายแพทย์สุวรรณชัยวัฒนายิ่งเจริญชัย อธิบดีกรมอนามัย ประชุมร่วมกับตัวแทนกลุ่มผู้ประกอบการร้านอาหารรายย่อยและหาบเร่แผงลอยในพื้นที่ กทม. ซึ่งเข้าพบเพื่อขอรับการจัดสรรวัคซีนโควิด 19
นายอนุทินกล่าวว่า ผู้ประกอบการร้านอาหารรายย่อยและหาบเร่แผงลอยถือว่าเป็นกลุ่มเสี่ยงที่มีการสัมผัสใกล้ชิดกับประชาชน ทราบว่าส่วนหนึ่งไม่อยู่ในระบบประกันสังคมและอยู่นอกกลุ่มการลงทะเบียนผ่านหมอพร้อมและไทยร่วมใจ จึงมาหารือเพื่อขอให้กระทรวงสาธารณสุขจัดสรรวัคซีนโควิด 19 ได้เสนอให้รวบรวมรายชื่อมาเป็นกลุ่มภาคีเครือข่าย เพื่อให้กรมควบคุมโรคพิจารณาจัดสรรวัคซีนเป็นลักษณะกลุ่มก้อนเช่นเดียวกับผู้ประกอบการขนส่งสาธารณะ แท็กซี่ และวินมอเตอร์ไซค์ จะได้มีความปลอดภัยทั้งผู้ประกอบการและลูกค้า คาดว่ามีประมาณ 2 แสนคน โดยอาจจัดให้มาฉีดวัคซีนที่สถานีกลางบางซื่อ โดยกรมควบคุมโรคจะหารือกับ กทม.และประกันสังคมว่ามีการฉีดวัคซีนในกลุ่มนี้แล้ว เพื่อบริหารจัดการยอดวัคซีนให้ชัดเจน โดยยืนยันว่าไม่กระทบกับการฉีดวัคซีนในกลุ่มผู้สูงอายุและ 7 กลุ่มโรคเรื้อรัง เนื่องจากเป็นกลุ่มที่จะฉีดให้ครบภายใน 1-2 เดือนนี้ตามนโยบายของ ศบค.และข้อสั่งการของนายกรัฐมนตรี แล้วจึงฉีดวัคซีนในกลุ่มอื่นต่อไป
นายอนุทินกล่าวต่อว่า สำหรับการหารือกับทางเมืองทองธานี เพื่อต่อสัญญาทำโรงพยาบาลบุษราคัมทางผู้บริหารของเมืองทองธานีได้ให้ความร่วมมืออย่างดี โดยระบุว่าตราบใดที่ยังจัดแสดงสินค้าและจัดกิจกรรมต่างๆ ไม่ได้ ก็จะให้กระทรวงสาธารณสุขใช้สถานที่ ซึ่งเบื้องต้นทางกระทรวงสาธารณสุขขอต่อสัญญาใช้ถึงสิ้นเดือนตุลาคมนี้ โดยคาดว่าระยะเวลา 4 เดือนจากนี้จะช่วยแบ่งเบาภาระการขาดแคลนเตียงใน กทม.ได้ ทำให้ขยายเตียงในฮอลล์กลางเพิ่มขึ้นอีก 2 พันเตียง รวมมีเตียงรองรับผู้ป่วยอาการสีเหลืองประมาณ 4 พันเตียง โดยผู้ผลิตเตรียมพร้อมสนับสนุนเตียงเพิ่มเติม
ด้าน นายแพทย์โอภาส การย์กวินพงศ์ อธิบดีกรมควบคุมโรค กล่าวว่า เดือนกรกฎาคมนี้มีผู้สูงอายุและ7 กลุ่มโรคเรื้อรังจองฉีดวัคซีนผ่านหมอพร้อมประมาณ 4 ล้านคน ส่วนวัคซีนคาดว่าจะมีประมาณ 10 ล้านโดสจึงถือว่าเพียงพอในการฉีดให้ครบ และจะเลื่อนผู้สูงอายุและ 7 โรคเรื้อรังที่มีคิวฉีดเดือนสิงหาคมให้รับการฉีดเร็วขึ้นด้วย รวมถึงจะฉีดเพื่อควบคุมการระบาด เช่น พื้นที่ กทม.และปริมณฑล บุคลากรป้องกันควบคุมโรคด่านหน้าที่ยังตกหล่น เช่น ทหารที่ต้องไปควบคุมแคมป์คนงานที่ยังไม่ได้รับวัคซีน และฉีดกลุ่มเป้าหมายเฉพาะอื่นๆ เป็นต้น
********************************* 29 มิถุนายน 2564
วันศุกร์ที่ 2 กรกฎาคม 2564
นายกรัฐมนตรีห่วงใยสถานการณ์การแพร่ระบาดของโรคติดเชื้อไวรัสโควิด-19 กำชับเร่งนำผู้ป่วยทุกระดับสีเข้ารับการรักษาพยาบาลโดยเร็ว หลังพบตัวเลขผู้ติดเชื้อใหม่รายวันสูงขึ้น
นายกรัฐมนตรีห่วงใยสถานการณ์การแพร่ระบาดของโรคติดเชื้อไวรัสโควิด-19 กำชับเร่งนำผู้ป่วยทุกระดับสีเข้ารับการรักษาพยาบาลโดยเร็ว หลังพบตัวเลขผู้ติดเชื้อใหม่รายวันสูงขึ้น
วันที่ 2 กรกรฎาคม 2564 นายอนุชา บูรพชัยศรี โฆษกประจำสำนักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมมีความห่วงใย และติดตามสถานการณ์การแพร่ระบาดของโรคติดเชื้อไวรัสโควิด-19 และติดตามรายงานการป่วยและศักยภาพการรักษาอย่างใกล้ชิด ซึ่งพบว่ามีตัวเลขผู้ติดเชื้อใหม่รายวันในบางวันมีตัวเลขผู้ป่วยสูงขึ้น ซึ่งส่วนใหญ่มาจากการคัดกรองเชิงรุกในแต่ละคลัสเตอร์ และในแต่ละพื้นที่เสี่ยง เพื่อคัดแยกผู้ติดเชื้อเข้าออกจากกลุ่มก้อนและชุมชนให้เร็วและมากที่สุด
นายกรัฐมนตรีได้สั่งการให้หน่วยงานที่รับผิดชอบ เร่งนำผู้ป่วยในทุกระดับสีเข้ารับการรักษาพยาบาลให้เร็วที่สุด โดยทุกส่วนราชการเข้ามามีส่วนร่วมช่วยงานสาธารณสุข เพื่อให้ประชาชนได้รับการดูแลอย่างดีที่สุด และขอให้ประชาชนร่วมมือตามมาตรการที่ศบค. กำหนดที่ได้ประกาศให้ประชาชนทราบในแต่ละช่วง เพื่อป้องกันโรคโควิด-19 ในระดับเข้มข้นสูงสุด และขอให้ประชาชนยังคงใช้ชีวิตแบบ New normal คือ D-M-H-T-T คือ หลีกเลี่ยงการรวมกลุ่ม ใส่หน้ากากอนามัย หมั่นล้างมือ ตรวจวัดอุณหภูมิ สแกนไทยชนะ รวมทั้ง ช่วยกันป้องกัน ดูแล และรักษาสุขภาพร่างกาย จิตใจให้แข็งแรง ป้องกันตนเอง ดูแลสมาชิกในครอบครัว ในช่วงของสถานการณ์การแพร่ระบาดของโรคโควิด-19
นายอนุชา ฯ กล่าวถึงกรณีการประสานหาเตียงให้ผู้ติดเชื้อโควิด-19 นั้น แต่ละหน่วยงานราชการต่าง ๆ ได้มีการประสานเพิ่มเติมเรื่องเตียงสนามเพื่อรับผู้ป่วยเข้าสู่ระบบการรักษาตามระดับเกณฑ์สีต่างๆ อย่างเหมาะสม รวมถึงการส่งผู้ป่วยเข้าสู่โรงพยาบาลบุษราคัม ซึ่งได้มีการขยายจำนวนเตียงเพิ่มเติมเพื่อรองรับผู้ป่วยเกณฑ์สีเหลืองและสีแดง นอกจากนี้นายกรัฐมนตรีได้ขอความร่วมมือประชาชนหลีกเลี่ยงการชุมนุมและยืนยันรัฐบาล ติดตามและแก้ปัญหาความเดือดร้อนของประชาชนตลอดเวลา ดูแลทุกกลุ่ม และพร้อมรับฟังความคิดเห็น และข้อเรียกร้อง ซึ่งสามารถเสนอมายังรัฐบาลผ่านช่องทางต่างๆ ที่เปิดกว้างให้ประชาชนเข้าถึงได้ อย่างสะดวก
-------------------------
วันพุธที่ 10 สิงหาคม 2565
การทางพิเศษแห่งประเทศไทย (กทพ.)  ยกเว้นค่าผ่านทางพิเศษของทางพิเศษ รวม 3 สายทาง  วันที่ 12 สิงหาคม 2565
...
การทางพิเศษแห่งประเทศไทย (กทพ.) กระทรวงคมนาคม ยกเว้นค่าผ่านทางพิเศษของทางพิเศษ รวม 3 สายทาง ดังนี้
1. ทางพิเศษเฉลิมมหานคร จำนวน 19 ด่าน
2. ทางพิเศษศรีรัช จำนวน 31 ด่าน
3. ทางพิเศษอุดรรัถยา จำนวน 10 ด่าน
ในวันศุกร์ที่ 12 สิงหาคม 2565 (วันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง) ตั้งแต่เวลา 00.01 - 24.00 น. จำนวน 1 วัน ซึ่งเป็นวันหยุดราชการประจำปีตามประกาศสำนักนายกรัฐมนตรี โดยเป็นไปตามนโยบายของรัฐบาลและกระทรวงคมนาคมที่ปรากฏในสัญญาสัมปทาน ฉบับแก้ไขใหม่ ระหว่าง กทพ. บริษัท ทางด่วนและรถไฟฟ้ากรุงเทพ จำกัด (มหาชน) (BEM) และบริษัททางด่วนกรุงเทพเหนือ จำกัด (NECL) เพื่อเป็นการอำนวยความสะดวกในการเดินทางของประชาชนในวันหยุด และช่วยลดภาระค่าใช้จ่ายให้แก่ประชาชน รวมทั้งช่วยลดปัญหาจราจรติดขัดบริเวณหน้าด่านเก็บค่าผ่านทางพิเศษได้อีกด้วย ทั้งนี้ ผู้ใช้ทางพิเศษสามารถสอบถามข้อมูลการเดินทาง สภาพการจราจร และขอความช่วยเหลือจากศูนย์บริการข้อมูลผู้ใช้ทางพิเศษ EXAT Call Center โทร 1543 ได้ตลอด 24 ชั่วโมง
วันอังคารที่ 17 พฤษภาคม 2565
รฟฟท. เผยผลสำรวจความพึงพอใจผู้โดยสารรถไฟฟ้าชานเมืองสายสีแดง
ในช่วงครึ่งปีแรกหลังเปิดให้บริการเชิงพาณิชย์
นายสุเทพ พันธุ์เพ็ง กรรมการผู้อำนวยการใหญ่ บริษัท รถไฟฟ้า ร.ฟ.ท. จำกัด (รฟฟท.) กระทรวงคมนาคม ผู้ให้บริการรถไฟฟ้าชานเมืองสายสีแดงเปิดเผยว่า เพื่อให้สามารถรวบรวมข้อมูล และเข้าถึงความต้องการของผู้โดยสารสำหรับนำข้อมูลมาประยุกต์ใช้ในการยกระดับการให้บริการได้อย่างมีประสิทธิภาพ บริษัทจึงได้ดำเนินการจ้างหน่วยงานภายนอกที่เชี่ยวชาญจัดทำแบบสำรวจความพึงพอใจผู้โดยสาร หลังเปิดให้บริการเชิงพาณิชย์รถไฟฟ้าชานเมืองสายสีแดงมาเป็นระยะเวลา 6 เดือน โดยผลปรากฎว่าจากคะแนนเต็ม 5 ผู้โดยสารมีความพึงพอใจด้านการให้บริการ 4.40 , ด้านความปลอดภัย 4.39 , ด้านคุณภาพและสิ่งอำนวยความสะดวกบนสถานีและในขบวนรถ 4.39 , ด้านการประชาสัมพันธ์และให้ข้อมูล 4.26 , ด้านเหรียญโดยสาร/บัตรโดยสาร และกิจกรรมส่งเสริมการตลาด 4.25 และด้านความน่าเชื่อถือต่อความตรงต่อเวลา ความถี่ และคุณภาพในการเดินรถไฟฟ้า 4.23 ซึ่งผลสำรวจดังกล่าวแสดงให้เห็นว่าผู้โดยสารมีความเชื่อมั่นต่อการให้บริการรถไฟฟ้าชานเมืองสายสีแดงเป็นอย่างมาก
ทั้งนี้เชื่อว่าเป็นผลมาจากการที่บริษัทให้ความสำคัญในการสร้างความเชื่อมั่นแก่ผู้โดยสาร โดยเฉพาะมาตรฐานการให้บริการที่บริษัทยึดถือปฏิบัติมาตลอด โดยล่าสุดบริษัทได้ผ่านการรับรองมาตรฐาน ISO 9001 : 2015 ขอบเขตการปฏิบัติการเดินรถไฟฟ้า ความปลอดภัย และวิศวกรรมซ่อมบำรุง จากหน่วยรับรอง Bureau Veritas (BV)
หากมีข้อสงสัยสามารถติดต่อสอบถามรายละเอียดข้อมูลเพิ่มเติมได้ที่ส่วนบริการลูกค้า 1690 ตลอด 24 ชั่วโมง รถไฟฟ้าสายสีแดง ยกระดับคุณภาพชีวิตชานเมือง
วันอังคารที่ 23 สิงหาคม 2565
ครม.เห็นชอบร่างพระราชกฤษฎีกาปิดประชุมรัฐสมัยประชุมสามัญประจำปีครั้งที่1 ตั้งแต่วันที่ 19 ก.ย. 2565
ครม.เห็นชอบร่างพระราชกฤษฎีกาปิดประชุมรัฐสมัยประชุมสามัญประจำปีครั้งที่1 ตั้งแต่วันที่ 19 ก.ย. 2565
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 23 ส.ค. 2565 ได้ให้ความเห็นชอบร่างพระราชกฤษฎีกาปิดประชุมรัฐสภาสมัยประชุมสามัญประจำปีครั้งที่1 พ.ศ.... (ตั้งแต่วันที่ 19 ก.ย. 2565)
โดยการดำเนินการออกพระราชกฤษฎีกานี้ เป็นไปตามรัฐธรรมนูญแห่งราชอาณาจักรไทย มาตรา 121 บัญญัติให้ในปีหนึ่งมีสมัยประชุมสามัญของรัฐสภาสองสมัย โดยสมัยหนึ่งมีกำหนดเวลา 120 วัน โดยการประชุมรัฐสภาสมัยประชุมสามัญประจำปีครั้งที่หนึ่ง พ.ศ. 2565 ได้มีการเรียกประชุม ตั้งแต่วันที่ 22 พ.ค. 2565 ซึ่งจะสิ้นกำหนดเวลา 120 วันในวันที่ 18 ก.ย. 2565 จึงสมควรที่จะกำหนดให้ปิดประชุมรัฐสมัยประชุมสามัญประจำปีครั้งที่หนึ่ง ตั้งแต่วันที่ 19 ก.ย. 2565
วันเสาร์ที่ 26 มิถุนายน 2564
คำกล่าว พลเอก ประยุทธ์ จันทร์โอชา นายกรัฐมนตรี เนื่องใน “วันต่อต้านยาเสพติดโลก” ประจำปี 2564
คำกล่าว พลเอก ประยุทธ์ จันทร์โอชา นายกรัฐมนตรี เนื่องใน “วันต่อต้านยาเสพติดโลก” ประจำปี 2564 วันเสาร์ที่ 26 มิถุนายน 2564
พี่น้องประชาชนชาวไทยที่รักทุกท่าน
องค์การสหประชาชาติได้กำหนดให้วันที่26มิถุนายนของทุกปีเป็นวันต่อต้านยาเสพติดโลกเพื่อให้ทุกประเทศทั่วโลกได้ตระหนักถึงภัยคุกคามของปัญหายาเสพติดที่มีผลกระทบต่อมวลมนุษยชาติประเทศไทยในฐานะประเทศสมาชิกได้ประกาศเจตนารมณ์ร่วมกับประชาคมโลกต่อต้านยาเสพติดมาอย่างต่อเนื่องตั้งแต่ปี2530จนถึงปัจจุบัน
รัฐบาลมุ่งเน้นการแก้ไขปัญหายาเสพติดตามมติที่ประชุมของสหประชาชาติในการแก้ไขปัญหายาเสพติดแนวใหม่โดยมุ่งเน้นลงโทษทางอาญาและยึดทรัพย์สินผู้ผลิตผู้ค้ายาเสพติด
โดยในด้านการปราบปรามยาเสพติดได้นำเทคโนโลยีและเครื่องมือสมัยใหม่เข้ามาช่วย
ในงานสืบสวนสอบสวนตลอดจนอบรมพัฒนาบุคลากรให้มีความรู้ให้ล้ำหน้ากว่าผู้ค้ายาเสพติดตลอดจนการปรับปรุงแก้ไขกฎหมายที่เป็นอุปสรรคในการทำงาน
ด้านการบำบัดรักษาผู้เสพให้ถือว่าผู้เสพเป็นเหยื่อเป็นผู้ป่วยที่จะต้องเข้ารับการบำบัดรักษาโดยนำชุมชนเข้ามามีส่วนร่วมรวมถึงการฝึกอาชีพให้ผู้ผ่านการบำบัดรักษาที่มีความสนใจได้มีอาชีพสามารถดูแลตนเองต่อไปได้และมีการติดตามผู้ผ่านการบำบัดรักษาอย่างเป็นระบบ
ด้านการป้องกันยาเสพติดนอกจากจะป้องกันไม่ให้คนเข้าไปยุ่งเกี่ยวกับการเสพ
ยาเสพติดแล้วยังต้องป้องกันไม่ให้คนเข้าไปยุ่งเกี่ยวกับวงจรการค้ายาเสพติดด้วยโดยดำเนินการพัฒนาหลักสูตรการให้ความรู้เกี่ยวกับยาเสพติดบรรจุลงในหลักสูตรของการศึกษาทุกระดับรวมถึงการสร้างความเข้มแข็งให้กับหมู่บ้านชุมชนการจัดตั้งกองทุนแม่ของแผ่นดินและการนำเอาแนวทางของสมเด็จพระเจ้าลูกเธอเจ้าฟ้าพัชรกิติยาภานเรนทิราเทพยวดีกรมหลวงราชสาริณีสิริพัชรมหาวัชรราชธิดาในการทำโครงการพัฒนาทางเลือกเพื่อให้การแก้ไขปัญหายาเสพติดเป็นไปอย่างยั่งยืน
นอกจากนี้รัฐบาลยังมีนโยบายการนำพืชเสพติดมาใช้ประโยชน์ในการศึกษาวิจัย
เพื่อใช้ประโยชน์ในทางการแพทย์และพัฒนาต่อยอดให้เป็นพืชเศรษฐกิจต่อไป
ในนามรัฐบาลขอขอบคุณพี่น้องประชาชนชาวไทยและทุกภาคส่วนที่เกี่ยวข้องที่ได้ร่วมมือกันดูแลสังคมของเราและเจ้าหน้าที่ของทุกหน่วยงานองค์กรที่ได้ทุ่มเทเสียสละเพื่อแก้ไขปัญหายาเสพติดอย่างเข้มแข็งเพื่อให้สังคมไทยปลอดภัยจากยาเสพติด
เนื่องในโอกาส“วันต่อต้านยาเสพติดโลก”ประจำปีพุทธศักราช2564ผมขออาราธนาคุณพระศรีรัตนตรัยและสิ่งศักดิ์สิทธิ์ทั้งหลายในสากลอีกทั้งเดชะพระบารมีของพระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีได้โปรดดลบันดาลประทานพรให้พี่น้องประชาชนชาวไทยทุกคนประสบแต่ความสุขความเจริญมีกำลังกายกำลังใจที่เข้มแข็งเพื่อร่วมกันพัฒนาประเทศไทยให้มีความเจริญก้าวหน้าสืบไป
สวัสดีครับ
———————
วันศุกร์ที่ 31 ธันวาคม 2564
สธ. จัด 2 โครงการ “บัตรทองรักษาปฐมภูมิทุกที่-คัดกรองมะเร็งปากมดลูกที่บ้าน” เป็นของขวัญปีใหม่ 65
กระทรวงสาธารณสุข จัด 2 โครงการเป็นของขวัญปีใหม่ 2565 ให้คนไทย ใช้สิทธิบัตรทองรับบริการปฐมภูมิ ได้ฟรีทุกที่ ไม่ต้องมีใบส่งตัว เริ่มพร้อมกันทั่วประเทศตั้งแต่ 1 ม.ค. 2565 หลังนำร่องในอีสาน และกทม.พบได้ผลดี และคัดกรองมะเร็งปากมดลูกที่บ้านด้วยตนเอง โด
กระทรวงสาธารณสุข จัด 2 โครงการเป็นของขวัญปีใหม่ 2565 ให้คนไทย ใช้สิทธิบัตรทองรับบริการปฐมภูมิได้ฟรีทุกที่ ไม่ต้องมีใบส่งตัว เริ่มพร้อมกันทั่วประเทศตั้งแต่ 1 ม.ค. 2565 หลังนำร่องในอีสาน และกทม.พบได้ผลดี และคัดกรองมะเร็งปากมดลูกที่บ้านด้วยตนเอง โดยจัดชุดตรวจสนับสนุน 8 หมื่นชุด เพิ่มความครอบคลุมการคัดกรอง ตรวจพบเร็ว โอกาสรักษาหายขาดสูง
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า ตามที่คณะรัฐมนตรี (ครม.) มีมติให้ทุกส่วนราชการพิจารณาแผนงานหรือโครงการเพื่อมอบเป็นของขวัญปีใหม่ พ.ศ. 2565 ให้แก่ประชาชน กระทรวงสาธารณสุขได้เห็นชอบโครงการที่จะเป็นของขวัญปีใหม่ 2 โครงการ ได้แก่ 1.โครงการสิทธิบัตรทอง หากเจ็บป่วยและมีความจำเป็น สามารถไปรับบริการจากสถานบริการปฐมภูมิที่ใดก็ได้ โดยไม่ถูกปฏิเสธ หรือถูกเรียกเก็บเงิน หรือต้องกลับไปรับใบส่งตัว เพื่อลดข้อจำกัดการเข้ารับบริการของประชาชน โดยเฉพาะเมื่อมีเหตุจำเป็นไม่สามารถไปรับบริการที่หน่วยบริการที่ลงทะเบียนไว้ได้ เช่น เดินทางไปนอกพื้นที่ หรือพักอาศัยอยู่ในเขตติดต่อจังหวัดอื่น เป็นต้น
ทั้งนี้ จากการนำร่องโครงการเจ็บป่วยไปรับบริการกับหมอประจำครอบครัวในหน่วยบริการปฐมภูมิที่ใดก็ได้ในพื้นที่ภาคตะวันออกเฉียงเหนือและกทม. ช่วงปี 2564 พบว่า ประชาชนได้รับความสะดวกในการเข้ารับบริการ และไม่ส่งผลกระทบต่องบประมาณของกองทุนหลักประกันสุขภาพแห่งชาติ ดังนั้น คณะกรรมการหลักประกันสุขภาพแห่งชาติ (บอร์ด สปสช.) จึงมีมติให้ขยายการดำเนินการในทุกพื้นที่ทั่วประเทศพร้อมกัน ตั้งแต่วันที่ 1 มกราคม 2565 เป็นต้นไป เพื่อเป็นของขวัญปีใหม่ให้แก่ประชาชนในสิทธิบัตรทองกว่า 47.4 ล้านคน ใช้งบประมาณวงเงิน 360 ล้านบาท โดยจะมีการเชื่อมโยงระบบข้อมูลบริการและข้อมูลการส่งต่อระหว่างหน่วยบริการกำหนดหลักเกณฑ์ วิธีการ และเงื่อนไขการเบิกจ่ายชดเชยบริการให้เป็นมาตรฐานเดียว
และ 2.โครงการคัดกรองมะเร็งปากมดลูกที่บ้านด้วยตนเอง เนื่องจากเป็นโรคที่พบมากเป็นอันดับ 3 ของโรคมะเร็ง ประมาณ 2,422 รายต่อปี หรือประมาณ 11.1 รายต่อประชากร 1 แสนคน สาเหตุมาจากการติดเชื้อไวรัสเอชพีวี ติดต่อได้จากการมีเพศสัมพันธ์ ซึ่งหากตรวจพบเร็วจะมีโอกาสรักษาหายขาดถึง 80-90% แต่แม้ปัจจุบันจะสามารถเข้ารับการตรวจด้วยวิธีPap Smear และ HPV DNA Test ได้ตามสิทธิประโยชน์ หลายพื้นที่ยังไม่สามารถตรวจคัดกรองได้ตามเป้าหมาย เนื่องจากสตรีบางส่วนยังอายหรือไม่มีเวลาไปตรวจคัดกรอง ปัจจุบันมีการพัฒนาการตรวจคัดกรองมะเร็งปากมดลูกด้วยตนเอง สามารถเก็บเซลล์ในช่องคลอดด้วยตนเองที่บ้านและส่งไปตรวจที่โรงพยาบาลแล้วฟังผลด้วยตนเองหรือทางไปรษณีย์
“กระทรวงสาธารณสุขจึงเห็นชอบดำเนินโครงการคัดกรองมะเร็งปากมดลูกที่บ้านด้วยตนเอง เพื่อเป็นอีกทางเลือกในการตรวจคัดกรองที่สะดวกต่อผู้รับบริการ และเพิ่มความครอบคลุมของการตรวจคัดกรอง โดยสถาบันมะเร็งแห่งชาติจะรับผิดชอบจัดหาชุดอุปกรณ์ตรวจHPV ด้วยตนเอง จำนวน 8 หมื่นชุด ใช้งบประมาณ 5.6 ล้านบาทแจกจ่ายให้แก่โรงพยาบาลแม่ข่ายที่เข้าร่วมโครงการ โดยหญิงไทยอายุ 30-60 ปี สามารถขอรับชุดตรวจได้ฟรี ไม่มีค่าใช้จ่าย ตั้งแต่วันที่ 1 มกราคม - 31 ธันวาคม 2565” นายอนุทินกล่าว
*********************************** 31 ธันวาคม 2564
วันพฤหัสบดีที่ 25 พฤศจิกายน 2564
กระทรวงการคลังรักษ์โลก หนุนพลังงานสะอาด จับมือ EGAT เปิดสถานีอัดประจุไฟฟ้าเชิงพาณิชย์ ในสถานที่ราชการแห่งแรก
ตามที่รัฐบาลได้มีนโยบายสนับสนุน ส่งเสริมการใช้ยานยนต์ไฟฟ้า เพื่ออนุรักษ์สิ่งแวดล้อม แก้ไขปัญหาการเปลี่ยนแปลงสภาพอากาศ และมลภาวะทางอากาศ รวมถึงตั้งเป้าหมายให้ประเทศไทยเป็นฐานการผลิตยานยนต์ไฟฟ้าและชิ้นส่วนที่สำคัญของโลก
นายธีรัชย์ อัตนวานิช รองปลัดกระทรวงการคลัง เปิดเผยว่า ตามที่รัฐบาลได้มีนโยบายสนับสนุน ส่งเสริมการใช้ยานยนต์ไฟฟ้า เพื่ออนุรักษ์สิ่งแวดล้อม แก้ไขปัญหาการเปลี่ยนแปลงสภาพอากาศ และมลภาวะทางอากาศ รวมถึงตั้งเป้าหมายให้ประเทศไทยเป็นฐานการผลิตยานยนต์ไฟฟ้าและชิ้นส่วนที่สำคัญของโลก ซึ่งจะส่งผลดีต่อการเติบโตทางเศรษฐกิจและสังคมของประเทศ
กระทรวงการคลัง ตระหนักดีถึงการอนุรักษ์สิ่งแวดล้อม การใช้พลังงานสะอาด จึงได้สนับสนุนการดำเนินงานที่เกี่ยวข้องมาอย่างต่อเนื่อง โดยล่าสุดได้มีการร่วมมือกับการไฟฟ้าฝ่ายผลิตแห่งประเทศไทย หรือ กฟผ. ในการติดตั้งสถานีอัดประจุไฟฟ้า EleX by EGAT ภายในพื้นที่ของกระทรวงการคลัง เพื่อใช้สำหรับรถยนต์ของทางราชการ อำนวยความสะดวกให้ข้าราชการและผู้มาติดต่อราชการกระทรวงการคลัง โดยสถานีดังกล่าวเป็นสถานีอัดประจุไฟฟ้าแบบ Normal Charge ขนาด 22 กิโลวัตต์ จำนวน 2 เครื่อง ซึ่งจะเป็นโมเดลสถานีอัดประจุไฟฟ้าต้นแบบสถานีอัดประจุไฟฟ้าเชิงพาณิชย์ในสถานที่ราชการแห่งแรก และจะใช้เป็นตัวอย่างให้กับหน่วยงานราชการอื่นต่อไป
“โครงการนี้นับเป็นก้าวสำคัญในการสร้างสรรค์แนวทางการใช้พลังงานสะอาดในหน่วยงานราชการ ความร่วมมือระหว่างกระทรวงการคลัง กระทรวงพลังงาน และ กฟผ. ซึ่งจะมีส่วนสำคัญในการส่งเสริมการใช้ยานยนต์ไฟฟ้าในส่วนราชการ เพื่อให้ประเทศไทยบรรลุเป้าหมายความเป็นกลางทางคาร์บอน (carbon neutrality) แก้ปัญหามลพิษที่เกิดขึ้นจากภาคขนส่งในปัจจุบัน และบรรลุเป้าหมายการสร้างเศรษฐกิจใหม่ผ่านอุตสาหกรรมยานยนต์ไฟฟ้า เพื่อชีวิตความเป็นอยู่ที่ดีของคนไทยต่อไปในอนาคต”
สำนักบริหารกลาง สำนักงานปลัดกระทรวงการคลัง
0 2126 5800 ต่อ 2237, 2277
วันศุกร์ที่ 25 มิถุนายน 2564
ดีอีเอส เดินหน้า เน็ตเป็นสาธารณูปโภคพื้นฐานวางแนวทางช่วยเหลือ ผู้พิการ-ผู้มีรายได้น้อย – นักเรียนนักศึกษา
ดีอีเอส เดินหน้า เน็ตเป็นสาธารณูปโภคพื้นฐานวางแนวทางช่วยเหลือ ผู้พิการ-ผู้มีรายได้น้อย – นักเรียนนักศึกษา
เมื่อวันที่25มิถุนายน2564นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมประธานการประชุมคณะทำงานเสนอแนะแนวทางการดำเนินการใช้อินเทอร์เน็ตเป็นสาธารณูปโภคพื้นฐานครั้งที่3/2564ณห้องประชุม802ชั้น8สำนักงานปลัดกระทรวงดิจิทัลเพื่อเศรษฐกิจและสังคมโดยที่ประชุมพิจารณาวาระสำคัญถึงแนวทางการช่วยเหลือกลุ่มผู้มีรายได้น้อยกลุ่มคนพิการกลุ่มนักเรียนนักศึกษาที่รับทราบการรายงานข้อมูลที่น่าสนใจจากหน่วยงานที่เกี่ยวข้องอาทิสดช.กสทช.ประกอบด้วยข้อมูลผู้ถือบัตรสวัสดิการแห่งรัฐและแนวทางการช่วยอุดหนุนค่าใช้จ่ายอินเทอร์เน็ตสำหรับผู้ถือบัตรฯข้อมูลประสบการณ์และข้อเสนอแนวทางการช่วยเหลือด้านอินเทอร์เน็ตสำหรับคนพิการนักเรียนนักศึกษาและผู้มีรายได้น้อยเป็นต้น
*********
วันพฤหัสบดีที่ 30 กันยายน 2564
ศบศ. เคาะ 2 แนวทาง “ส่งเสริมการจ้างงาน SMEs – ชูท่องเที่ยวปี 65” พลิกโฉมประเทศไทย ฟื้นเศรษฐกิจหลังโควิด
....
ที่ประชุม ศบศ. วันนี้ (30 ก.ย.) พล.อ.ประยุทธ์ จันทร์โอชา นายกรัฐมนตรี และ รมว.กลาโหม ย้ำถึงการฟื้นฟูเศรษฐกิจและมาตรการกระตุ้นการท่องเที่ยวที่ต้องดำเนินการอย่างต่อเนื่อง รัฐบาลต้องสร้างรายได้ด้วยรูปแบบและแนวทางใหม่ ๆ เน้นการท่องเที่ยวเชิงคุณภาพ ปลอดภัย มุ่งพลิกโฉมประเทศไทยทุกมิติ ให้ประเทศเติบโตอย่างยั่งยืน
.
โดยที่ประชุมมีมติเห็นชอบ 2 เรื่องสำคัญ คือ
1.โครงการส่งเสริมและรักษาระดับการจ้างงานในธุรกิจ SMEs เพื่อช่วยเหลือผู้ประกอบการสร้างความเข้มแข็งให้กลุ่มธุรกิจ
2.แนวทางการเปิดประเทศด้านการท่องเที่ยว และการจัดตั้งกองทุนส่งเสริมการท่องเที่ยวเพื่อพลิกโฉมการท่องเที่ยวไทยใน ปี 2565 Amazing ยิ่งกว่าเดิม (Visit Thailand 2022 Now Even More Amazing Thailand Has It All)
.
อ่านเพิ่มเติม คลิกhttps://www.thaigov.go.th/news/contents/details/46404
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 16 สิงหาคม 2564
สถาบันพระบรมราชชนกติวเข้มพยาบาลดูแลผู้ป่วยวิกฤตโควิด 19
สถาบันพระบรมราชชนก เปิดอบรมพยาบาลหลักสูตรการพยาบาลผู้ป่วยวิกฤตระยะสั้น เสริมความรู้ภาคทฤษฎีและทักษะภาคปฏิบัติ ใช้เวลา 1 เดือนจะมีพยาบาล 1,165 คน พร้อมให้การดูแลผู้ป่วยโควิด 19ที่มีอาการหนักทั่วประเทศ
วันนี้ (16 สิงหาคม 2564) ที่สำนักงานปลัดกระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานเปิดการอบรมหลักสูตรการอบรมระยะสั้นทางการพยาบาล : การพยาบาลผู้ป่วยวิกฤต (หลักสูตร 1 เดือน ) ผ่านระบบวิดีโอทางไกล กับวิทยาลัยในสังกัดสถาบันพระบรมราชชนก 27 แห่งทั่วประเทศ โดยมี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์เกียรติภูมิ วงศ์รจิต ปลัดกระทรวงสาธารณสุข ศาสตราจารย์พิเศษ ดร.นพ.วิชัย เทียนถาวร อธิการบดีสถาบันพระบรมราชชนก ผู้ตรวจราชการเขตสุขภาพทั่วประเทศ ร่วมพิธีเปิดการอบรม
นายอนุทิน กล่าวว่า สถานการณ์การแพร่ระบาดของโรคโควิด 19 ในขณะนี้ทำให้สถานบริการต้องเพิ่มจำนวนเตียงเพื่อรองรับผู้ป่วยโควิดที่เพิ่มจำนวนมากขึ้น โดยเฉพาะผู้ป่วยอาการหนัก ต้องเพิ่มจำนวนบุคลากรพยาบาลที่เป็นกำลังสำคัญดูแลผู้ป่วยวิกฤติ จึงได้ให้สถาบันพระบรมราชชนก จัดอบรมหลักสูตรการพยาบาลผู้ป่วยวิกฤตระยะสั้น เพื่อพัฒนาศักยภาพบุคลากรทางการพยาบาลให้มีทักษะในการดูแลผู้ป่วยวิกฤตอย่างมีประสิทธิภาพ ให้ผู้ป่วยและญาติได้มั่นใจว่าจะได้รับการดูแลอย่างดีที่สุด
“อีก 1 เดือนนับจากนี้ พยาบาลที่จบการอบรม จะเป็นกำลังสำคัญที่จะช่วยดูแลผู้ป่วยโควิด 19 ที่อยู่ในระยะวิกฤตให้มีความปลอดภัย เกิดความสูญเสียน้อยที่สุด ซึ่งกระทรวงสาธารณสุข ขอให้ความมั่นใจว่าพยาบาลกลุ่มนี้ทุกคนจะต้องได้รับการฉีดวัคซีนเข็มที่ 3 ก่อนที่จะออกไปปฏิบัติหน้าที่ เพื่อความปลอดภัย”นายอนุทินกล่าว
ด้าน ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวว่า สถาบันพระบรมราชชนกได้สนับสนุนนโยบายกระทรวงสาธารณสุข ในการจัดหลักสูตรอบรมระยะสั้นเพื่อให้พยาบาลได้พัฒนาความรู้และทักษะที่จำเป็นในการดูแลผู้ป่วยวิกฤต คู่ขนานไปกับการฉีดวัคซีนให้ประชาชนกลุ่ม 608 คือ ผู้สูงอายุที่มีอายุ 60 ปีขึ้นไป, กลุ่ม 7 โรคเรื้อรัง และหญิงตั้งครรภ์ ซึ่งมีความเสี่ยงที่จะอาการหนักหรือเสียชีวิต หากเกิดการติดเชื้อโควิด
ทั้งนี้การจัดอบรมระยะสั้นทางการพยาบาล “หลักสูตรการพยาบาลผู้ป่วยวิกฤต” (หลักสูตร 1 เดือน)โดยคณะพยาบาลศาสตร์ สถาบันพระบรมราชชนก เป็นการจัดอบรมทั้ง ภาคทฤษฎีแบบออนไลน์ และภาคปฏิบัติในโรงพยาบาลทั่วประเทศ ระหว่างวันที่ 16 สิงหาคม – 17 กันยายน 2564 กลุ่มเป้าหมาย คือ พยาบาลผู้ปฏิบัติการดูแลผู้ป่วยภาวะวิกฤตในหอผู้ป่วยสามัญ (Cohort ward) หอผู้ป่วยแยกโรคและไอซียู ที่คัดเลือกจากสถานบริการสังกัดต่างๆ เช่น กระทรวงสาธารณสุข กระทรวงกลาโหม กรุงเทพมหานคร สภากาชาด เป็นต้นรวม 1,165 คน โดยมีผู้เชี่ยวชาญจากสถาบันอุดมศึกษาด้านการแพทย์และสาธารณสุข โรงพยาบาลศูนย์ โรงพยาบาลทั่วไป เป็นวิทยากรให้ความรู้
*********************************** 16 สิงหาคม 2564
วันอาทิตย์ที่ 27 กุมภาพันธ์ 2565
รมว.เฮ้ง สั่งการกรมการจัดหางานลงพื้นที่ให้กำลังใจญาติแรงงานไทยในยูเครน ตามข้อห่วงใย “ลุงตู่”
กระทรวงแรงงาน รับข้อสั่งการนายกรัฐมนตรี บูรณาการหน่วยงานที่เกี่ยวข้องช่วยเหลือแรงงานไทยในยูเครน และเตรียมแนวทางรับสิทธิประโยชน์จากกองทุนฯ ให้เยียวยาทันทีที่ถึงไทย พร้อมลงพื้นที่แจงแนวทางช่วยเหลือและให้กำลังใจญาติแรงงานไทยในยูเครน
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน ให้ความสำคัญและห่วงใยแรงงานไทยที่เดินทางไปทำงานในประเทศยูเครนอย่างยิ่ง หลังกองกำลังรัสเซียโจมตีกรุงเคียฟ ประเทศยูเครน และรัฐบาลยูเครนได้ประกาศสถานการณ์ฉุกเฉินเมื่อวันที่ 24 กุมภาพันธ์ที่ผ่านมา โดยสั่งการกระทรวงการต่างประเทศ และกระทรวงแรงงาน ประสานให้ความช่วยเหลือแรงงานไทยที่ทำงานในประเทศยูเครนที่มีการแจ้งความประสงค์เดินทางกลับประเทศไทย ให้สามารถเดินทางกลับประเทศไทยได้อย่างปลอดภัย เบื้องต้นกระทรวงการต่างประเทศได้จัดตั้งศูนย์ปฏิบัติการช่วยเหลือคนไทยในยูเครน ณ เมืองลวิฟ เพื่อเตรียมพาแรงงานไทยเดินทางกลับประเทศไทย ในส่วนกระทรวงแรงงานได้ประสานให้ข้อมูลแรงงานไทยที่แจ้งการเดินทางฯไว้กับกระทรวงแรงงาน เพื่อไม่ให้คนไทยตกหล่น และดำเนินการให้ความช่วยเหลือแรงงานไทยไปพร้อมกับกระทรวงการต่างประเทศในทุกขณะ
“ท่านนายกฯ ท่านห่วงใยแรงงานไทยในยูเครนมาก ห่วงใยไปถึงญาติและครอบครัวของแรงงานไทยที่อยู่ในประเทศไทย ซึ่งกำลังกังวลและร้อนใจ ตอนนี้ทั้งกระทรวงการต่างประเทศ กระทรวงแรงงาน และทุกหน่วยที่เกี่ยวข้องเร่งทำงานเต็มที่เพื่อพาคนไทยกลับบ้านอย่างปลอดภัยโดยเร็วที่สุด ผมในฐานะรัฐมนตรีว่าการกระทรวงแรงงาน ได้มอบหมายกรมการจัดหางานลงพื้นที่ประสานญาติของแรงงานไทย ให้ทราบแนวทางช่วยเหลือ ช่องทางการรับความช่วยเหลือ และแนวทางรับสิทธิประโยชน์สำหรับสมาชิกกองทุนเพื่อช่วยเหลือคนไทยที่ทำงานในต่างประเทศแล้ว เมื่อแรงงานไทยเดินทางกลับมาถึงสนามบินประเทศไทยจะจ่ายเงินสงเคราะห์ทันที”รัฐมนตรีว่าการกระทรวงแรงงานกล่าว
ด้านนายไพโรจน์ โชติกเสถียร อธิบดีกรมการจัดหางานกล่าวว่า ปัจจุบันมีแรงงานไทยที่แจ้งการทำงานในประเทศยูเครนกับกรมการจัดหางาน จำนวน 139 คน เป็นสมาชิกกองทุนเพื่อช่วยเหลือคนหางานไปทำงานต่างประเทศ จำนวน 126 คน ทำงานอยู่ที่เมืองเคียฟ 94 คน โอเดสซา 21 คน ลวีฟ 7 คน และเมืองอื่น ๆ 17 คน ส่วนใหญ่มีภูมิลำเนาในจังหวัดนครราชสีมา อุบลราชธานี อุดรธานี มหาสารคาม และเชียงใหม่ ซึ่งล่าสุดได้มอบหมายจัดหางานจังหวัดที่มีแรงงานไทยเดินทางไปทำงานในประเทศยูเครน ลงพื้นที่พูดคุยประสานญาติของแรงงาน เพื่อชี้แจงช่องทางติดต่อและแนวทางให้ความช่วยเหลือแรงงานไทย โดยหากแรงงานไทยต้องการความช่วยเหลือให้ติดต่อขอความช่วยเหลือได้ที่ สถานเอกอัครราชทูต ณ กรุงวอร์ซอ ประเทศโปแลนด์ หมายเลข +48-696-642-348 ตลอด 24 ชั่วโมง หรือติดต่อผ่าน E-mail : thaiconsularwarsaw@thaiemb.pl นอกจากนี้กรมการจัดหางานยังพร้อมเป็นช่องทางหนึ่งในการประสานงานระหว่างญาติที่อยู่ในประเทศไทย และแรงงานไทยที่อยู่ในประเทศยูเครนเพื่อคลายความกังวล หากต้องการทราบข้อมูลเกี่ยวกับสถานการณ์ในประเทศยูเครน หรือประสานขอความช่วยเหลือ สามารถติดต่อสำนักงานจัดหางานจังหวัดได้ทุกจังหวัด เบื้องต้นมีการชี้แจงให้จัดเตรียมเอกสารที่ต้องใช้เพื่อรับสิทธิประโยชน์จากกองทุนเพื่อช่วยเหลือคนไทยที่ทำงานในต่างประเทศ โดยกรมการจัดหางานจะรับคำร้องขอการสงเคราะห์ ณ วันเดินทางกลับที่สนามบินไทย เพื่อจ่ายเงินสงเคราะห์ทันที สมาชิกกองทุนฯ จะได้รับเงินสงเคราะห์ กรณีกลับประเทศจากภัยสงคราม จำนวน 15,000 บาท
วันจันทร์ที่ 8 สิงหาคม 2565
กบข. จัดประกวดภาพวาด “รู้...รักการออม ตามคำแม่สอน” ชิงทุนการศึกษารวมกว่า 1 แสนบาท
กบข. จัดประกวดภาพวาด “รู้...รักการออม ตามคำแม่สอน” เพื่อส่งเสริมให้เยาวชนรักการออมเงิน และเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ผู้ชนะจะได้รับทุนการศึกษา รวมกว่า 100,000 บาท
ดร.ศรีกัญญา ยาทิพย์ เลขาธิการคณะกรรมการกองทุนบำเหน็จบำนาญข้าราชการ (กบข.) เปิดเผยว่า กบข. ขอเชิญชวนนักเรียนและนักศึกษาที่เป็นบุตรหลานสมาชิก กบข. หรือศึกษาในสถานศึกษาของสมาชิก เข้าร่วมกิจกรรมประกวดภาพวาด ในหัวข้อ “รู้...รักการออมตามคำแม่สอน” ชิงทุนการศึกษารวมกว่า 1 แสนบาท ซึ่งกิจกรรมนี้มีวัตถุประสงค์ เพื่อส่งเสริมให้เยาวชนเห็นถึงความสำคัญของการบริหารเงินออม และเป็นการเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา โดยน้อมนำพระราชปณิธาน พระราชดำริ และพระบรมราโชวาท มามุ่งสร้างความเป็นอยู่ที่ดีอย่างยั่งยืน
โดยผู้เข้าร่วมกิจกรรม จะต้องมีอายุไม่เกิน 24 ปี เป็นบุตรหลานของสมาชิก กบข. หรือเป็นนักเรียนหรือนักศึกษาในสถานศึกษาสังกัดของสมาชิก กบข. ตั้งแต่ระดับประถมศึกษาถึงระดับมหาวิทยาลัยหรือเทียบเท่า สามารถออกแบบผลงานด้วยโปรแกรมคอมพิวเตอร์ หรือวาดและลงสีด้วยมือได้ มีขนาดภาพไม่เกิน A4 เปิดรับผลงานตั้งแต่วันนี้ถึงวันที่ 31 สิงหาคม 2565 ซึ่งแบ่งการประกวดตามระดับชั้นเรียน คือ 1.ระดับประถมศึกษา (ชั้นประถมศึกษาปีที่ 1-6) จำนวน 6 รางวัล 2.ระดับมัธยมศึกษาตอนต้น (ชั้นมัธยมศึกษาปีที่ 1-3) จำนวน 6 รางวัล 3.ระดับมัธยมศึกษาตอนปลายหรือเทียบเท่า (ชั้นมัธยมศึกษาปีที่ 4-6 หรือ ปวช.) จำนวน 6 รางวัล 4.ระดับมหาวิทยาลัยหรือเทียบเท่า (ปริญญาตรี หรือ ปวส.) จำนวน 6 รางวัล และรางวัล Popular Vote จำนวน 1 รางวัล
ทั้งนี้ กบข. ได้กำหนดเกณฑ์การให้คะแนนผลงาน ต้องเป็นภาพที่สื่อความหมายสอดคล้องตรงกับหัวข้อที่กำหนดไว้ มีความคิดสร้างสรรค์ที่แปลกใหม่ มีเอกลักษณ์ มีความสามารถทางศิลปะ และมีเทคนิคการนำเสนอผลงาน นอกจากนี้ กบข. จะเปิดให้ประชาชนทั่วไปร่วมโหวตให้คะแนนภาพวาดที่ชื่นชอบ และจะประกาศรายชื่อผู้ชนะการประกวดในวันที่ 19 กันยายน 2565
ผู้สนใจสามารถติดตามรายละเอียดกิจกรรมหรือดาวน์โหลดใบสมัครได้ที่เว็บไซต์ กบข. www.gpf.or.th เมนูข่าวสารและกิจกรรม สามารถสอบถามข้อมูลเพิ่มเติมได้ที่ Facebook กบข. หรือ LINE กบข. @GPFCommunity หรือติดต่อศูนย์บริการสมาชิก โทร. 1179
วันพฤหัสบดีที่ 18 สิงหาคม 2565
ก.คลัง และ ก.พลังงาน ชี้แจงข้อวิจารณ์กรณี ครม.เห็นชอบ พ.ร.ก.ให้อำนาจกระทรวงการคลัง ค้ำประกันการชำระหนี้ของสำนักงานกองทุนน้ำมันเชื้อเพลิง
สำนักงานบริหารหนี้สาธารณะ ยืนยันสำนักงานกองทุนน้ำมันเชื้อเพลิง ต้องเป็นผู้รับภาระการชำระหนี้เอง
ตามที่เว็บไซต์ไทยรัฐ เว็บไซต์มติชน เว็บไซต์สำนักข่าวไอเอ็นเอ็น และเว็บไซต์สยามรัฐ ได้เผยแพร่ข้อความเกี่ยวกับร่างพระราชกำหนดให้อำนาจกระทรวงการคลังค้ำประกันการชำระหนี้ของสำนักงานกองทุนน้ำมันเชื้อเพลิง พ.ศ. .... (ร่าง พ.ร.ก.ฯ) วงเงิน 1.5 แสนล้านบาท ว่าคณะรัฐมนตรีออกกฎหมายโยกหนี้ของสำนักงานกองทุนน้ำมันเชื้อเพลิงมาเป็นหนี้สาธารณะและให้ประชาชนเป็นผู้แบกรับนั้น
วันที่ 18 สิงหาคม 2565 นางจินดารัตน์ วิริยะทวีกุล รอง ผอ.สบน. ในฐานะโฆษกสำนักงานบริหารหนี้สาธารณะ ชี้แจงในประเด็นที่เกี่ยวข้อง ดังนี้
สำนักงานกองทุนน้ำมันเชื้อเพลิง (สกนช.) เป็นหน่วยงานที่ทำหน้าที่กู้เงินเพื่อสนับสนุนการดำเนินงานของกองทุนน้ำมันเชื้อเพลิงในการรักษาเสถียรภาพระดับราคาน้ำมันให้อยู่ในระดับที่เหมาะสม เพื่อไม่ให้ส่งผลกระทบต่อภาระค่าครองชีพของประชาชน มีสถานะเป็นหน่วยงานของรัฐ ประเภทหน่วยงานในกำกับดูแลของรัฐ ตามบทนิยามมาตรา 4 แห่ง พ.ร.บ. การบริหารหนี้สาธารณะ พ.ศ. 2548 และที่แก้ไขเพิ่มเติม ทำให้การกู้เงินของ สกนช. จะนับเป็นหนี้สาธารณะ อย่างไรก็ดี ในปัจจุบัน สกนช. ยังไม่ได้ดำเนินการกู้เงินแต่อย่างใด นอกจากนี้ แม้ว่าร่าง พ.ร.ก. ฯ ดังกล่าวจะกำหนดให้กระทรวงการคลังค้ำประกันเงินกู้ให้แก่ สกนช. แต่การชำระหนี้เงินกู้ดังกล่าว สกนช. จะต้องเป็นผู้รับภาระการชำระหนี้ โดยใช้รายได้ของตนเอง และกระทรวงการคลังไม่สามารถตั้งงบประมาณเพื่อชำระหนี้เงินกู้ให้กับ สกนช. ได้ ดังนั้น จึงไม่เป็นภาระต่องบประมาณและไม่ได้เป็นการผลักภาระให้กับประชาชนแต่อย่างใด
นายสมภพ พัฒนอริยางกูล โฆษกกระทรวงพลังงาน ชี้แจงว่าการกู้ยืมเงินของกองทุนน้ำมันเชื้อเพลิง เป็นเรื่องที่ได้เคยดำเนินการมาแล้วในอดีต ซึ่งการกู้เงินของกองทุนน้ำมันฯ ถือว่าเป็นหนี้สาธารณะและถูกค้ำประกันโดยกระทรวงการคลังมาโดยตลอด ส่วนจำนวนเงินที่กู้จะมากน้อยเพียงใดก็ขึ้นอยู่กับสภาพคล่องของกองทุนน้ำมันฯ ในแต่ละช่วงเวลา ส่วนในเรื่องการชำระหนี้ สำนักงานกองทุนน้ำมันเชื้อเพลิงก็มีการเตรียมแผนงานไว้แล้ว และจะมีการปรับเปลี่ยนตามสภาพคล่องของกองทุนน้ำมันฯ จึงขอให้มั่นใจได้ว่าการกู้เงินของกองทุนน้ำมันฯ ในครั้งนี้ ซึ่งมีการออก พรก. ให้อำนาจกระทรวงการคลังค้ำประกันการชำระหนี้ ของสำนักงานกองทุนน้ำมันเชื้อเพลิง พ.ศ. …. และการกู้ยืมเงินของสำนักงานกองทุนน้ำมันเชื้อเพลิง ไม่ได้แตกต่างไปจากเดิม เพียงแต่มีวิธีการเพื่อให้สอดคล้องกับสภาวการณ์และพระราชบัญญัติกองทุนน้ำมันเชื้อเพลิง พ.ศ. 2562 ซึ่งได้มีการพิจารณาอย่างรอบด้านเพื่อไม่ให้เกิดผลกระทบต่อประชาชน
วันพฤหัสบดีที่ 9 ธันวาคม 2564
​Cabinet approves industrial standard of public playground equipment to better protect children’s health
​Cabinet approves industrial standard of public playground equipment to better protect children’s health
December 7, 2021, Government Spokesperson Thanakorn Wangboonkongchana disclosed that the cabinet, in its weekly meeting, approved 4 draft ministerial regulations prescribing industrial and safety standard of public playground equipment to better protect the health of children and prevent death and injury.
The 4 draft ministerial regulations are:
1. Draft Ministerial Regulation on Thai Industrial Standard for Public Playground Equipment: Swings, B.E. …
2. Draft Ministerial Regulation on Thai Industrial Standard for Public Playground Equipment: Sliders, B.E. …
3. Draft Ministerial Regulation on Thai Industrial Standard for Public Playground Equipment: Carousels, B.E. …
4. Draft Ministerial Regulation on Thai Industrial Standard for Public Playground Equipment: Rocking Equipment, B.E. …
The 4 draft ministerial regulations prescribe Thai Industrial Standard for swings, sliders, playground carousels, and rocking equipment, in accordance with the resolution made at the 10th National Health Assembly, and in line with the National Strategy regarding public sector rebalancing and development, which aims to reform the country's governmental administrative services and regulations to facilitate the people.
วันเสาร์ที่ 3 กรกฎาคม 2564
“โฆษก ศบศ.” ปลื้ม ประชาชนแห่ใช้สิทธิมาตรการลดภาระค่าครองชีพและฟื้นฟูเศรษฐกิจจากผลกระทบ COVID-19 มั่นใจกระตุ้นเศรษฐกิจได้ แนะระมัดระวังการใช้จ่ายให้เป็นไปตามวัตถุประสงค์ของโครงการ
“โฆษก ศบศ.” ปลื้ม ประชาชนแห่ใช้สิทธิมาตรการลดภาระค่าครองชีพและฟื้นฟูเศรษฐกิจจากผลกระทบ COVID-19 มั่นใจกระตุ้นเศรษฐกิจได้ แนะระมัดระวังการใช้จ่ายให้เป็นไปตามวัตถุประสงค์ของโครงการ
นายธนกร วังบุญคงชนะ เลขานุการรัฐมนตรีประจำสำนักนายกรัฐมนตรี และโฆษกประจำศูนย์บริหารสถานการณ์เศรษฐกิจจากผลกระทบจากการระบาดของโรคติดเชื้อไวรัสโคโรนา 2019 (ศบศ.) กล่าวว่า หลังจากที่มีการเปิดใช้โครงการคนละครึ่งไปแล้ว 2 วัน บรรยากาศการใช้สิทธิโครงการต่างๆ เริ่มคึกคักมากขึ้น โดยเฉพาะในต่างจังหวัด มีประชาชนออกมาจับจ่ายใช้สอยตามสิทธิที่ได้รับในแต่ละโครงการ ขณะที่พ่อค่าแม่ค้าต่างบอกว่า ช่วยกระตุ้นให้ขายของได้มากขึ้นอีกด้วย นอกจากนี้ ผู้ประกอบกิจการ ผู้ค้าขาย และประชาชนหลายฝ่ายเห็นว่า โครงการทั้ง 4 เป็นโครงการที่ดี ทำให้ประชาชนมีกำลังจับจ่ายใช้สอยเพิ่มขึ้นในช่วงที่กำลังลำบากกัน ในส่วนของผู้ประกอบกิจการร้านค้าก็จะได้รับเงินจากประชาชนที่เข้าร่วมโครงการที่มาจับจ่ายใช้สอย ทำให้ธุรกิจสามารถหมุนเวียนต่อไปได้
โฆษก ศบศ. กล่าวต่อว่า มาตรการลดภาระค่าครองชีพและฟื้นฟูเศรษฐกิจจากผลกระทบ COVID-19 ระหว่างวันที่ 1-2 ก.ค. 64 มีผู้มาใช้สิทธิซื้อสินค้าและบริการต่างๆ แล้ว รวมกว่า 14 ล้านราย และมียอดใช้จ่ายกว่า 3.6 พันล้านบาท โดยแต่ละโครงการมีการใช้จ่ายแล้ว ดังนี้ 1.โครงการคนละครึ่ง ระยะที่ 3 มีผู้ใช้สิทธิแล้ว จำนวน 7.6 ล้านราย โดยมียอดการใช้จ่ายรวม 2,230 ล้านบาท 2.โครงการยิ่งใช้ยิ่งได้ มีผู้ใช้สิทธิจำนวน 7,867 ราย โดยเป็นยอดการใช้จ่ายรวม 25 ล้านบาท 3.โครงการเพิ่มกำลังซื้อให้แก่ผู้มีบัตรสวัสดิการแห่งรัฐ ระยะที่ 3 มีผู้ใช้สิทธิจำนวน 6.6 ล้านราย มียอดการใช้จ่ายรวม 1,308 ล้านบาท และ4.โครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ มีผู้ใช้สิทธิจำนวนกว่า 1.9 แสนราย มียอดการใช้จ่ายรวม 37 ล้านบาท ทั้งนี้ การใช้สิทธิซื้อสินค้าและบริการระหว่างประชาชนผู้ใช้สิทธิและร้านค้าจะต้องเป็นการจ่ายเงินแบบ face-to-face หรือแบบพบหน้าเท่านั้น และต้องไม่มีกระบวนการใดๆ รองรับการซื้อขายที่ดำเนินการผ่านช่องทางออนไลน์ หรือผ่านคนกลาง ไม่ว่าด้วยวิธีการใดที่เป็นการหลีกเลี่ยงการทำธุรกรรมแบบพบหน้าดังกล่าว เช่น การนำ QR Code ไปคัดลอกส่งต่อแก่บุคคลอื่นเพื่อสแกนจ่ายเงิน เป็นต้น ขอให้ทั้งร้านค้าและประชาชนระมัดระวังการให้เป็นไปตามวัตถุประสงค์ของโครงการ ซึ่งประชาชนสามารถใช้จ่ายได้จนถึงวันที่ 31 ธันวาคม 2564
...........................